Бертолд Фиртел
Паметна плоча

Превод от немски: Венцеслав Константинов, —

chitanka.info

За правда, казват, са загинали мнозина.

Отбележете си: за правда са умрели.

Не го забравяйте! Година след година —

Че иначе неправдата и вас ще смели.

Кръвта си, казват, дали са за свободата —

Разменна сделка — в нея те не оцеляха.

А вие, оцелелите, мислете си в сърцата:

За свободата с чест кръвта си те проляха.

За бъдещето своя днешен ден са дали —

И вече няма жив, когото да посоча.

Четете тези редове като скрижали —

За настоящето ви трябва тази плоча.

1946

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.